CELEX: 62010CA0567
Language: sk
Date: 2012-03-22 00:00:00
Title: Vec C-567/10: Rozsudok Súdneho dvora (štvrtá komora) z  22. marca 2012 (návrh na začatie prejudiciálneho konania, ktorý podal Cour constitutionnelle — Belgicko) — Inter-Environnement Bruxelles ASBL, Pétitions-Patrimoine ASBL, Atelier de Recherche et d’Action Urbaines ASBL/Gouvernement de la Région de Bruxelles-Capitale (Smernica 2001/42/ES — Posudzovanie vplyvov určitých plánov a programov na životné prostredie — Pojem plány a programy, ktoré „vyžadujú legislatívne, regulatívne alebo správne predpisy“ — Uplatniteľnosť tejto smernice na konanie o úplnom alebo čiastočnom zrušení plánu využívania územia)

5.5.2012   
            
            
               SK
            
            
               Úradný vestník Európskej únie
            
            
               C 133/8
            
         Rozsudok Súdneho dvora (štvrtá komora) z 22. marca 2012 (návrh na začatie prejudiciálneho konania, ktorý podal Cour constitutionnelle — Belgicko) — Inter-Environnement Bruxelles ASBL, Pétitions-Patrimoine ASBL, Atelier de Recherche et d’Action Urbaines ASBL/Gouvernement de la Région de Bruxelles-Capitale
   (Vec C-567/10) (1)
   
   (Smernica 2001/42/ES - Posudzovanie vplyvov určitých plánov a programov na životné prostredie - Pojem plány a programy, ktoré „vyžadujú legislatívne, regulatívne alebo správne predpisy“ - Uplatniteľnosť tejto smernice na konanie o úplnom alebo čiastočnom zrušení plánu využívania územia)
   2012/C 133/12
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour constitutionnelle
   
      Účastníci konania pred vnútroštátnym súdom
   
   
      Žalobcovia: Inter-Environnement Bruxelles ASBL, Pétitions-Patrimoine ASBL, Atelier de Recherche et d’Action Urbaines ASBL
   
      Žalovaná: Gouvernement de la Région de Bruxelles-Capitale
   
      Predmet veci
   
   Návrh na začatie prejudiciálneho konania — Cour constitutionnelle — Výklad článku 2 písm. a) smernice Európskeho parlamentu a Rady 2001/42/ES z 27. júna 2001 o posudzovaní účinkov určitých plánov a programov na životné prostredie (Ú. v. ES L 197, s. 30; Mim. vyd. 15/006, s. 157) — Uplatniteľnosť smernice na konanie o úplnom alebo čiastočnom zrušení plánu využívania územia — Výklad pojmu „plány a programy“ — Vylúčenie plánov, ktorých prijatie nie je obligatórne
   
      Výrok rozsudku
   
   
               1.
            
            
               Pojem plány a programy, „ktoré vyžadujú legislatívne, regulatívne alebo správne predpisy“, uvedený v článku 2 písm. a) smernice 2001/42/ES Európskeho parlamentu a Rady z 27. júna 2001 o posudzovaní účinkov určitých plánov a programov na životné prostredie sa má vykladať v tom zmysle, že sa vzťahuje aj na osobitné územné plány, ako sú tie stanovené predmetnou vnútroštátnou právnou úpravou vo veci samej.
            
         
               2.
            
            
               Článok 2 písm. a) smernice 2001/42 sa má vykladať v tom zmysle, že konanie o úplnom alebo čiastočnom zrušení plánu využívania územia, akým je konanie upravené v článkoch 58 až 63 Bruselského zákonníka o územnom plánovaní, zmenený a doplnený nariadením zo 14. mája 2009, v zásade patrí do rozsahu pôsobnosti tejto smernice, a teda podlieha pravidlám týkajúcim sa posudzovania vplyvu na životné prostredie stanoveným v uvedenej smernici.
            
         
      (1)  Ú. v. EÚ C 63, 26.2.2011.